ΓΡΑΠΤΗ ΕΡΩΤΗΣΗ E-3095/00

υποβολή: Mara Sornosa Martnez (PSE) προς την Επιτροπή

(4 Οκτωβρίου 2000)

Θέμα: Επέκταση του αεροδρομίου Μανίσες στη Βαλένθια (Ισπανία)

Τα Ισπανικά Αεροδρόμια και η Υπηρεσία Αεροπλοΐας (AENA) ολοκλήρωσαν ένα Γενικό Σχέδιο με το οποίο επιδιώκεται η επέκταση του αεροδρομίου της Βαλένθια με στόχο τον τριπλασιασμό της σημερινής επιχειρησιακής της ικανότητας. Η διεύρυνση αυτή που θα επιτρέψει μέχρι και 100 αφιξαναχωρήσεις ανά ώρα, θα τριπλασιάσει και τα επίπεδα της ηχορύπανσης του εν λόγω αεροδρομίου, το οποίο γειτνιάζει άμεσα με τους δήμους Μανίσες και Κουάρτ δε Πομπλέτ και ενδέχεται να έχει και άλλες αρνητικές επιπτώσεις στο περιβάλλον όπως: διάβρωση καιποβάθμιση του εδάφους, εκπομπή αερίων, αύξηση των λυμάτων και των αποβλήτων, κλπ.

Βάσει των διατάξεων της Οδηγίας 85/337/ΕΟΚ(1) (αναθ. 97/11/ΕΟΚ(2)) σχετικά με την αξιολόγηση ορισμένων προγραμμάτων επί του περιβάλλοντος, τα χαρακτηριστικά των έργων που προβλέπεται να εκτελεσθούν στο αεροδρόμιο καθιστούν απαραίτητη την εκπόνηση μελέτης περιβαλλοντικών επιπτώσεων, όπως αναφέρεται στο Παράρτημα 1 της ανωτέρω Οδηγίας (αεροδρόμια με διαδρόμους προσγειώσεως μήκους 2100 μ.). Αντιθέτως, το Γενικό Σχέδιο πουπεβλήθη από την ΑΕΝΑ δεν περιέχει παρά μια απλή παράγραφοπό τον τίτλο Μελέτη

των επιπτώσεων του αεροδρομίου στην πέριξ περιοχή, η οποία έχει απλώς περιγραφικό χαρακτήρα και δεν παραθέτει την κατάσταση των απαραίτητων πληροφοριών τις οποίες πρέπει να παράσχει ο κύριος του έργου (Άρθρο 5, Παράγραφος 3 της Οδηγίας). Επιπλέον, το Γενικό Σχέδιο δεν περιλαμβάνει ούτε τα κριτήρια επιλογής που αναφέρονται στο Παράρτημα 3 της αυτής Οδηγίας. Έτσι, όχι μόνον δεν εξετάζονται εις βάθος οι αρνητικές επιπτώσεις που συνδέονται με την ηχητική και περιβαλλοντική ρύπανση του μελλοντικού αεροδρομίου για τους κατοίκους των γύρω περιοχών, αλλά το Γενικό Σχέδιο φθάνει στο σημείο να αναγνωρίζει ότι σε περίπτωση εκπομπής αερίων θα απαιτηθεί πλήρης περιβαλλοντική μελέτη η οποία δεν έχει εκπονηθεί αλλ' ούτε και έχει ανακοινωθεί η εκπόνησή της.

Από την άλλη πλευρά, σύμφωνα με τις παραγράφους 1 και 21 της Οδηγίας για τις περιβαλλοντικές επιπτώσεις, ο κύριος του έργου είναιποχρεωμένος να αρχίσει μια περίοδο διαβούλευσης επί του σχεδίου του έργου με τις εμπλεκόμενες αρχές και τους πολίτες που ενδεχομένως θίγονται από αυτό, εντός εύλογου χρονικού διαστήματος. Ούτε και αυτή η πρόβλεψη τηρήθηκε από την ΑΕΝΑ η οποία δημοσίευσε το κείμενο του Σχεδίου περί τις αρχές Αυγούστου, αφήνοντας στις ενδιαφερόμενες δημοτικές αρχές και τους πολίτες μόνον αυτές τις 30 -μη εργάσιμες- ημέρες, προκειμένου να το μελετήσουν και ναποβάλουν τις παρατηρήσεις τους.

Λαμβάνοντας επίσηςπόψη ότι η Διεθνής Οργάνωση Πολιτικής Αεροπορίας (OACI) θα συνέλθει προσεχώς προκειμένου να αναθεωρήσει και να καταστήσει απαιτητικότερες τις προδιαγραφές σχετικά με τον θόρυβο, οι οποίες θα πρέπει να εφαρμόζονταιποχρεωτικώς το 2002, και ότι η Επιτροπή, με την ανακοίνωσή της 99/640 εξεδήλωσε την πρόθεση να θεσπίσει κοινοτική νομοθεσία για την καταπολέμηση της ηχορύπανσης,

Δεν θεωρεί η Επιτροπή ότι, βάσει της Οδηγίας 85/337/ΕΟΚ, διαπράττεται σαφής παραβίαση των κανόνων που αφορούν την αξιολόγηση των περιβαλλοντικών επιπτώσεων στο σχέδιο επέκτασης του αεροδρομίου Μανίσες;

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(10 Νοεμβρίου 2000)

Το Αξιότιμο Μέλος του Κοινοβουλίου εφιστά την προσοχή της Επιτροπής στις περιβαλλοντικές επιπτώσεις του σχεδίου επέκτασης του αεροδρομίου της Βαλένθια και στην ενδεχόμενη κακή εφαρμογή της οδηγίας 85/337/ΕΟΚ του Συμβουλίου της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, στην προκειμένη περίπτωση.

Σημειωτέον ότι η Οδηγία 85/337/ΕΟΚ τροποποιήθηκε από την Οδηγία 97/11/ΕΚ του Συμβουλίου της 3ης Μαρτίου 1997. Ωστόσο, βάσει των όρων του άρθρου 3 παράγραφος 2 της Οδηγίας 97/11/ΕΚ, εάν η αίτηση χορήγησης αδείας είχεποβληθεί πριν από τις 14 Μαρτίου 1999, εφαρμόζονται οι διατάξεις της Οδηγίας 85/337/ΕΟΚ στην αρχική της μορφή (πριν την τροποποίηση).

Αξίζει οπωσδήποτε ναπογραμμιστεί ότι η Οδηγία 85/337/ΕΟΚ, ούτε στην αρχική της μορφή, ούτε στην τωρινή της μορφή μετά την τροποποίηση, δεν προβλέπει την εφαρμογή της σε σχέδια που δεν συνιστούν καθαυτό άδεια (προς τον κύριο του έργου) για τηνλοποίηση έργου όπως αυτό ορίζειαι από την Οδηγία.

Στην προκειμένη περίπτωση, το σχέδιο δεν φαίνεται ναπάγεται στην Οδηγία 85/337/ΕΟΚ.